Thaiföld pénzneme a Thai Baht (THB), amit gyakran bathnak írnak, és általánosan B betűvel van jelezve. Thai bahtot egyik magyar bankban sem lehet váltani, ezért az utazók által az egyik leggyakrabban feltett kérdésre, hogy milyen pénznemet érdemes magukkal vinni Thafiöldre a válasz: nem kell aggódni, az euró ideális lesz.
Thaiföldön, a repülőtérre való érkezés után elegendő csak a legszükségesebb mennyiséget beváltani a városba való bejutáshoz. Nem túl meglepő, viszont a reptéri pénzváltók árfolyamai nem éppen előnyösek. Thaiföld minden turisztikai helyén számos pénzváltót talál az ember, és ha az otthonról hozott euró is elfogyna, a helyi ATM-ekből minden probléma nélkül lehet pénzt felvenni magyarországi bank- vagy hitelkártya segítségével.
A szállás ára természetesen attól függ, hogy 4-5*-os szállodakomplexumban, egy szerényebb apartmanban vagy egy kevesebb csillagos hotelben szeretnénk álomra hajtani a fejünket. A thaiföldi szállásajánlatokat összehasonlíthatják a pelikan.hu oldalon, sőt, főszezonban már akár 5000 Ft/ éj ártól foglalhatnak.